Я часта ўспамінаю, як айцец Мітрафан (жыровіцкі старац) гаварыў, што неабходна рабіць дабро, і пакуль мы жывыя, спяшацца, каб не было нясцерпна балюча нашай душы ў вечнасці. А што такое дабро? Гэта ўсё тое, што мы робім ад усёй душы, з любові да таго, для каго і дзеля каго робім. Дапамог старому чалавеку дровы да печкі прынесці – дабро. Накарміў галоднага – дабро. Апрануў голага – дабро. Даў прытулак бяздомнаму – дабро. Памаліўся за бліжняга – дабро.